Erfaren medarbejder inden for el og instrumentering til et af vore kontorer i Jylland - Join Us - ÅF
Erfaren medarbejder inden for el og instrumentering til et af vore kontorer i Jylland
Vi søger en kompetent el-ingeniør til tværfaglige projekter samt konsulent- og rådgiveropgaver i Jylland. Du vil indgå i et meget engageret og kompetent team af tekniske medarbejdere hvor samarbejde er i højsæde. Opgaverne udføres på ÅF's kontorer samt hos vores kunder i den Jyske industri.
Et job i ÅF er generelt kendetegnet ved, at vi arbejder i bredden, dvs. ikke kun sidder med ét fagområde. Du vil således i jobbet arbejde med både el, instrumentering, CE-mærkning, tilsyn af el-installationer, dokumentation samt tavletegning.
I ÅF vil du få en bred kontaktflade. Dels til automationsspecialister inden for DCS-, PLC / SCADA-programmering, og dels til kompetente og erfarne el-ingeniører, samt procesingeniører, både internt og eksternt. Vi samarbejder på tværs i organisationen og med vores kunder.
Du er erfaren inden for el-arbejde og instrumentering, gerne inden for procesbranchen, f.eks. biotech eller mejeri.
Du har erfaring med udarbejdelse af udbudsmateriale, el-teknisk dokumentation, IO-lister og testplaner.
Et job hos en af de førende virksomheder i branchen, som arbejder for de førende kunder i industrien.